title: Komission täytäntöönpanoasetus (EU) 2019/1982, annettu 28 päivänä marraskuuta 2019, Kiinan kansantasavallasta peräisin olevien kierteitettyjen tempervalurautaisten ja pallografiittivalurautaisten putkien liitos- ja muiden osien tuonnin asettamisesta kirjaamisvelvoitteen alaiseksi sen jälkeen, kun tutkimus aloitettiin uudelleen 20 päivänä syyskuuta 2019 asiassa T-650/17 annetun tuomion täytäntöönpanemiseksi lopullisen polkumyyntitullin ottamisesta uudelleen käyttöön Kiinan kansantasavallasta peräisin olevien, yrityksen Jinan Meide Castings Co., Ltd valmistamien kierteitettyjen tempervalurautaisten ja pallografiittivalurautaisten putkien liitos- ja muiden osien tuonnissa annetun komission täytäntöönpanoasetuksen (EU) 2017/1146 osalta

text:
                  29.11.2019

                  FI

                  Euroopan unionin virallinen lehti

                  L 308/77

         KOMISSION TÄYTÄNTÖÖNPANOASETUS (EU) 2019/1982,
         annettu 28 päivänä marraskuuta 2019,
         Kiinan kansantasavallasta peräisin olevien kierteitettyjen tempervalurautaisten ja pallografiittivalurautaisten putkien liitos- ja muiden osien tuonnin asettamisesta kirjaamisvelvoitteen alaiseksi sen jälkeen, kun tutkimus aloitettiin uudelleen 20 päivänä syyskuuta 2019 asiassa T-650/17 annetun tuomion täytäntöönpanemiseksi lopullisen polkumyyntitullin ottamisesta uudelleen käyttöön Kiinan kansantasavallasta peräisin olevien, yrityksen Jinan Meide Castings Co., Ltd valmistamien kierteitettyjen tempervalurautaisten ja pallografiittivalurautaisten putkien liitos- ja muiden osien tuonnissa annetun komission täytäntöönpanoasetuksen (EU) 2017/1146 osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 14 artiklan,
         sekä katsoo seuraavaa:
         1.   MENETTELY

                     (1)

                     Neuvosto hyväksyi 13 päivänä toukokuuta 2013 täytäntöönpanoasetuksen (EU) N:o 430/2013 (2) lopullisen polkumyyntitullin käyttöönotosta ja väliaikaisen tullin lopullisesta kantamisesta Kiinan kansantasavallasta ja Thaimaasta peräisin olevien kierteitettyjen tempervalurautaisten putkien liitos- ja muiden osien tuonnissa ja menettelyn päättämisestä Indonesian osalta, jäljempänä ’lopullista tullia koskeva asetus’.

                     (2)

                     Yksi yhteistyössä toiminut kiinalainen vientiä harjoittava tuottaja Jinan Meide Castings Co., Ltd, jäljempänä ’Jinan Meide’ tai ’kantaja’, jätti 12 päivänä kesäkuuta 2013 unionin yleiseen tuomioistuimeen kanteen lopullista tullia koskevan asetuksen kumoamiseksi (3).

                     (3)

                     Yleinen tuomioistuin kumosi lopullista tullia koskevan asetuksen 30 päivänä kesäkuuta 2016 siltä osin kuin sillä otettiin käyttöön polkumyyntitulli Jinan Meiden valmistamien kierteitettyjen tempervalurautaisten putkien liitos- ja muiden osien tuonnissa.

                     (4)

                     Uuden tutkimuksen jälkeen komissio hyväksyi 28 päivänä kesäkuuta 2017 täytäntöönpanoasetuksen (EU) 2017/1146 (4) lopullisen polkumyyntitullin ottamisesta uudelleen käyttöön Kiinan kansantasavallasta peräisin olevien, yrityksen Jinan Meide Castings Co., Ltd valmistamien kierteitettyjen tempervalurautaisten putkien liitos- ja muiden osien tuonnissa, jäljempänä ’käsillä oleva polkumyynnin vastainen asetus’.

                     (5)

                     Euroopan unionin tuomioistuin päätti 12 päivänä heinäkuuta 2018, että pallografiittivaluraudasta (tunnetaan myös nimellä pallografiittirauta) valmistetut liitososat eivät vastaa yhdistetyn nimikkeistön käsitettä ”muokattavaksi soveltuva valurauta”, sellaisena kuin se on määriteltynä CN-alanimikkeessä 7307 19 10. Unionin tuomioistuin totesi, että pallografiittiraudasta valmistetut liitososat on luokiteltava yhdistetyn nimikkeistön kaatoalanimikkeeseen 7307 19 90 (muusta raudasta valmistettuina muina tavaroina). Komissio julkaisi 14 päivänä helmikuuta 2019 asetuksen (EU) 2019/262 (5), jolla muutettiin viittauksia Taric-koodeihin, jotta ne olisivat yhdenmukaisia tuomioistuimen päätelmien kanssa. Koska polkumyynnin vastaiset toimenpiteet otetaan käyttöön tuotteen määritelmän mukaisesti tariffiluokituksesta riippumatta, tällä muutoksella ei ollut mitään vaikutusta toimenpiteiden tuotekohtaiseen soveltamisalaan.

                     (6)

                     Kantaja riitautti käsillä olevan polkumyynnin vastaisen asetuksen yleisessä tuomioistuimessa. Yleinen tuomioistuin antoi 20 päivänä syyskuuta 2019 tuomionsa asiassa T-650/17 käsillä oleva polkumyynnin vastaisen asetuksen osalta (6).

                     (7)

                     Yleinen tuomioistuin tutki kaikki neljä kantajan esittämää valitusperustetta ja hylkäsi niistä kolme perusteettomana. Vain yksi peruste hyväksyttiin. Yleisen tuomioistuimen mukaan komissio käytti kohtuutonta menetelmää vertailumaassa tuotettujen ja Kiinasta vietyjen tuotelajien välisten fyysisten ominaisuuksien erojen kuvaamisessa. Koska vertailumaan kotimaisesta tuotannosta ei ollut tietoja, komissio käytti eri tuotelajien Kiinasta tapahtuvassa viennissä määritettyjä myyntihintoja. Yleisen tuomioistuimen mukaan komissio ei voinut olettaa, että hinnat, joihin polkumyynti todennäköisesti on vaikuttanut, muodostavat perustan kohtuulliselle arviolle fyysisten ominaisuuksien erojen markkina-arvosta, koska nämä hinnat eivät välttämättä perustu tavallisten markkinavoimien vaikutukseen. Tämän seurauksena yleinen tuomioistuin kumosi polkumyyntitullin, joka oli otettu uudelleen käyttöön kantajan osalta lopullisen polkumyyntitullin ottamisesta uudelleen käyttöön Kiinan kansantasavallasta peräisin olevien, yrityksen Jinan Meide Castings Co., Ltd valmistamien kierteitettyjen tempervalurautaisten putkien liitos- ja muiden osien tuonnissa annetulla komission täytäntöönpanoasetuksella (EU) 2017/1146.

                     (8)

                     Yleisen tuomioistuimen antaman tuomion jälkeen komissio julkaisi ilmoituksen (7), jäljempänä ’uudelleenaloittamista koskeva ilmoitus’, jossa se ilmoitti päättäneensä avata osittain uudelleen polkumyynnin vastaisen tutkimuksen, joka koski kierteitettyjen tempervalurautaisten putkien liitos- ja muiden osien tuontia ja joka johti käsillä olevan polkumyynnin vastaisen asetuksen antamiseen, ja aloittaa tutkimuksen uudelleen siitä ajankohdasta, jolloin lainvastaisuus ilmeni. Uudelleen aloittaminen on rajattu koskemaan ainoastaan yleisen tuomioistuimen tuomion täytäntöönpanoa Jinan Meiden osalta.

               2.   KIRJAAMISEN PERUSTEET

                     (9)

                     Komissio analysoi, oliko tarkasteltavana olevan tuotteen tuonti aiheellista asettaa kirjaamisvelvoitteen alaiseksi. Komissio otti tässä yhteydessä huomioon seuraavat seikat: SEUT-sopimuksen 266 artiklan mukaan toimielinten on toteutettava tuomioistuimen tuomioiden täytäntöön panemiseksi tarvittavat toimenpiteet. Jos toimielinten hyväksymä säädös kumotaan polkumyyntimenettelyn kaltaisen hallinnollisen menettelyn yhteydessä, tuomioistuimen tuomion noudattamiseen voi sisältyä kumotun säädöksen korvaaminen uudella säädöksellä, jossa tuomioistuimen yksilöimä lainvastaisuus on poistettu (8).

                     (10)

                     Tuomioistuimen oikeuskäytännön mukaan menettely kumotun säädöksen korvaamiseksi voidaan aloittaa uudelleen juuri siitä ajankohdasta, jolloin lainvastaisuus ilmeni (9). Tämä tarkoittaa erityisesti sitä, että tilanteessa, jossa hallinnollisen menettelyn päättävä säädös kumotaan, kumoaminen ei välttämättä vaikuta valmisteleviin säädöksiin, kuten menettelyn vireillepanoon. Tilanteessa, jossa esimerkiksi lopullisten kaupan suojatoimien käyttöönotosta annettu asetus kumotaan, tämä merkitsee sitä, että tällaisen kumoamisen jälkeen menettely on edelleen käynnissä, sillä menettelyn päättävä säädös on poistettu unionin oikeusjärjestyksestä (10), lukuun ottamatta tapausta, jossa lainvastaisuus tapahtui vireillepanovaiheessa.

                     (11)

                     Koska lainvastaisuus ei tapahtunut vireillepano- vaan tutkimusvaiheessa, komissio päätti uudelleenaloittamista koskevassa ilmoituksessa selostetun mukaisesti aloittaa uudelleen polkumyynnin vastaisen tutkimuksen Jinan Meiden osalta siitä ajankohdasta, jolloin lainvastaisuus ilmeni, eli 1 päivän tammikuuta 2011 ja 31 päivän joulukuuta 2011 väliseen ajanjaksoon liittyvien alkuperäisten päätelmien vaiheesta.

                     (12)

                     Unionin tuomioistuimen oikeuskäytännön mukaan hallinnollisen menettelyn uudelleen aloittamista ja tullien ottamista uudelleen käyttöön ei voida pitää taannehtivuuskiellon vastaisena (11). Uudelleenaloittamista koskevassa ilmoituksessa asianomaisille osapuolille, tuojat mukaan lukien, ilmoitetaan, että mahdolliset tulevat tullit määritetään uudelleentarkastelun tulosten perusteella.

                     (13)

                     Saatuaan uudelleen aloitettujen tutkimusten tulokset, jotka eivät tässä vaiheessa ole tiedossa, komissio antaa asetuksen, jolla korjataan yleisen tuomioistuimen havaitsemat virheet ja otetaan sovellettavat tullit uudelleen käyttöön silloin, kun se on perusteltua. Nämä mahdolliset uudelleen käyttöön otetut tullit tulevat voimaan siitä päivästä alkaen, jona käsillä oleva polkumyynnin vastainen asetus tuli voimaan.

                     (14)

                     Polkumyyntitulleihin liittyvän aiemman tai tulevan tullivelan osalta on otettava huomioon seuraavat seikat.

                     (15)

                     Koska uudelleentarkastelusta johtuvan tullivelan määrästä ei ole varmuutta, komissio pyytää uudelleenaloittamista koskevassa ilmoituksessa kansallisia tulliviranomaisia odottamaan tämän tutkimuksen tuloksia, ennen kuin ne tekevät päätöksiä mistään takaisinmaksuvaatimuksista, jotka koskevat yleisen tuomioistuimen kumoamia polkumyyntistulleja Jinan Meiden osalta. Näin ollen tulliviranomaisia kehotetaan keskeyttämään mahdollisten kumottuja tulleja koskevien palautushakemusten käsittely, kunnes uudelleentarkastelun tulos julkaistaan Euroopan unionin virallisessa lehdessä.

                     (16)

                     Lisäksi jos uudelleen aloitettu tutkimus johtaa polkumyyntitullien ottamiseen uudelleen käyttöön, kyseiset tullit on kannettava myös siltä ajanjaksolta, jona uudelleen aloitettu tutkimus suoritetaan. Tätä pidetään olennaisen tärkeänä, jotta voitaisiin varmistaa kyseisten oikeudellisesti perusteltujen toimenpiteiden tehokas soveltaminen niiden voimassaoloaikana riippumatta ajankohdasta, jona tuonti tapahtuu, eli siitä, tapahtuuko tuonti ennen tutkimuksen uudelleen aloittamista vai sen jälkeen.

                     (17)

                     Tältä osin komissio toteaa, että polkumyynnin vastaisen perusasetuksen 14 artiklan 5 kohdassa säädetään tuonnin kirjaamisesta siten, että tuontia vastaan voidaan myöhemmin soveltaa toimenpiteitä kirjaamispäivästä alkaen. Tästä on kyse esimerkiksi silloin, kun halutaan varmistaa tullien maksaminen tullien soveltamisen yhteydessä tai toimenpiteiden kiertämistapauksissa. Tässä tapauksessa komissio katsoo, että tuonti on aiheellista kirjata Jinan Meiden osalta mahdollisten polkumyyntitullien kantamisen helpottamiseksi tutkimuksen uudelleen aloittamisen jälkeen.

                     (18)

                     Unionin tuomioistuimen oikeuskäytännön (12) perusteella on huomattava, että toisin kuin väliaikaisten toimenpiteiden hyväksymistä edeltävänä aikana tapahtuvan kirjaamisen yhteydessä nyt käsillä olevassa tapauksessa ei voida soveltaa polkumyynnin vastaisen perusasetuksen 10 artiklan 4 kohdan edellytyksiä. Kun on kyse tuomioistuimen tuomion täytäntöönpanemiseksi tehtävästä tutkimuksesta, tuonnin kirjaamisen tarkoituksena ei ole mahdollistaa kaupan suojatoimien mahdollista taannehtivaa soveltamista kyseisessä säännöksessä tarkoitetulla tavalla. Kirjaamisen syynä on pikemminkin se, että toimenpiteiden tehokkuuden varmistamiseksi on, kuten edellä todettiin, aiheellista varmistaa mahdollisuuksien mukaan, että tuontiin sovelletaan asianmukaisia polkumyyntitulleja ilman tarpeettomia keskeytyksiä käsillä olevan polkumyynnin vastaisen asetuksen voimaantulopäivästä siihen saakka, kun mahdolliset korjatut tullit otetaan uudelleen käyttöön.

                     (19)

                     Edellä esitetyn perusteella komissio katsoo, että polkumyynnin vastaisen perusasetuksen 14 artiklan 5 kohdan mukainen kirjaaminen on perusteltua.

               3.   KIRJAAMINEN

                     (20)

                     Tarkasteltavana olevan, Jinan Meiden valmistaman tuotteen tuonti (Taric-lisäkoodi B336) määrätään kirjattavaksi polkumyynnin vastaisen perusasetuksen 14 artiklan 5 kohdan mukaisesti sen varmistamiseksi, että jos tutkimus johtaa toimenpiteiden ottamiseen uudelleen käyttöön, tuonnista voidaan kantaa asianmukaiset polkumyyntitullit.

                     (21)

                     Kuten uudelleenaloittamista koskevassa ilmoituksessa todetaan, käsillä olevan polkumyynnin vastaisen asetuksen voimaantulopäivästä alkaen mahdollisesti maksettaviksi tulevat polkumyyntitullit määritetään tämän uudelleentarkastelun tulosten perusteella. Käsillä olevassa polkumyynnin vastaisessa asetuksessa vahvistettuja tulleja korkeampia tulleja ei kuitenkaan kanneta 2 päivän joulukuuta 2019 ja uudelleen aloitettujen tutkimusten tulosten voimaantulopäivän väliseltä ajalta. Jinan Meideen sovellettava polkumyyntitulli on tällä hetkellä 39,2 prosenttia,

               ON HYVÄKSYNYT TÄMÄN ASETUKSEN:

            1 artikla

               1.   Tulliviranomaisten on asetuksen (EU) 2016/1036 14 artiklan 5 kohdan nojalla toteutettava tarvittavat toimenpiteet Kiinan kansantasavallasta peräisin olevien ja yrityksen Jinan Meide Castings Co., Ltd (Taric-lisäkoodi B336) valmistamien kierteitettyjen tempervalurautaisten ja pallografiittivalurautaisten putkien liitos- ja muiden osien, jotka luokitellaan tällä hetkellä CN-koodeihin ex 7307 19 10 (Taric-koodi 7307191010) ja ex 7307 19 90 (Taric-koodi 7307199010), lukuun ottamatta puserrusliitinten runkoja, joissa käytetään ISO DIN 13 -metriikan säiettä, ja muokattavaksi soveltuvasta raudasta tehtyjä kierteitettyjä pyöreitä liitäntärasioita, joissa ei ole kantta, unioniin suuntautuvan tuonnin kirjaamiseksi.

               2.   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.

               3.   Polkumyyntitullin määrä, joka voidaan kantaa tuotaessa Kiinan kansantasavallasta peräisin olevia ja yrityksen Jinan Meide Castings Co. (Taric-lisäkoodi B336) valmistamia kierteitettyjä tempervalurautaisia ja pallografiittivalurautaisia putkien liitos- ja muita osia, jotka luokitellaan tällä hetkellä CN-koodeihin ex 7307 19 10 (Taric-koodi 7307191010) ja ex 7307 19 90 (Taric-koodi 7307199010), lukuun ottamatta puserrusliitinten runkoja, joissa käytetään ISO DIN 13 -metriikan säiettä, ja muokattavaksi soveltuvasta raudasta tehtyjä kierteitettyjä pyöreitä liitäntärasioita, joissa ei ole kantta, tutkimuksen uudelleenavaamisen ja uudelleenavaamista koskevan tutkimuksen tulosten voimaantulon välillä ei saa olla suurempi kuin täytäntöönpanoasetuksella (EU) 2017/1146 käyttöön otettu tulli.

               4.   Kansallisten tulliviranomaisten on odotettava sellaisen komission täytäntöönpanoasetuksen julkaisemista, jolla tullit otetaan uudelleen käyttöön, ennen polkumyyntitullien palauttamista tai peruuttamista koskevan päätöksen tekemistä yrityksen Jinan Meide Castings Co., Ltd osalta.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 30.6.2016, s. 21, sellaisena kuin se on viimeksi muutettuna 7 päivänä kesäkuuta 2018 annetulla Euroopan parlamentin ja neuvoston asetuksella (EU) 2018/825.

            (2)  Neuvoston täytäntöönpanoasetus (EU) N:o 430/2013, annettu 13 päivänä toukokuuta 2013, lopullisen polkumyyntitullin käyttöönotosta ja väliaikaisen tullin lopullisesta kantamisesta Kiinan kansantasavallasta ja Thaimaasta peräisin olevien kierteitettyjen tempervalurautaisten ja pallografiittivalurautaisten putkien liitos- ja muiden osien tuonnissa ja menettelyn päättämisestä Indonesian osalta (EUVL L 129, 14.5.2013, s. 1).

            (3)  Asia T-424/13 Jinan Meide Castings Co Ltd v. neuvosto.

            (4)  Komission täytäntöönpanoasetus (EU) 2017/1146, annettu 28 päivänä kesäkuuta 2017, lopullisen polkumyyntitullin ottamisesta uudelleen käyttöön Kiinan kansantasavallasta peräisin olevien, yrityksen Jinan Meide Castings Co., Ltd valmistamien kierteitettyjen tempervalurautaisten putkien liitos- ja muiden osien tuonnissa (EUVL L 166, 29.6.2017, s. 23).

            (5)  EUVL L 44, 15.2.2019, s. 6.

            (6)  ECLI:EU:T:2019:644.

            (7)  Ilmoitus tutkimuksen uudelleen aloittamisesta sen jälkeen, kun asiassa T‑650/17 annettiin 20. syyskuuta 2019 tuomio lopullisen polkumyyntitullin ottamisesta uudelleen käyttöön Kiinan kansantasavallasta peräisin olevien, yrityksen Jinan Meide Castings Co., Ltd valmistamien kierteitettyjen tempervalurautaisten putkien ja pallografiittivalurautaisten putkien liitos- ja muiden osien tuonnissa 28. kesäkuuta 2017 annetun komission täytäntöönpanoasetuksen (EU) 2017/1146 osalta (EUVL C …, 29.11.2019, s. …).

            (8)  Yhdistetyt asiat 97, 193, 99 ja 215/86, Asteris AE ym. ja Helleenien tasavalta v. komissio, Kok. 1988, s. 2181, 27 ja 28 kohta.

            (9)  Asia C-415/96, Espanja v. komissio, Kok. 1998, s. I-6993, 31 kohta; asia C-458/98 P, Industrie des Poudres Sphériques v. neuvosto, Kok. 2000, s. I-8147, 80–85 kohta; asia T-301/01, Alitalia v. komissio, Kok. 2008, s. II-1753, 99 ja 142 kohta; yhdistetyt asiat T-267/08 ja T-279/08, Région Nord-Pas de Calais v. komissio, Kok. 2011, s. II-0000, 83 kohta.

            (10)  Yhdistetyt asiat 97, 193, 99 ja 215/86, Asteris AE ym. ja Helleenien tasavalta v. komissio, Kok. 1988, s. 2181, 27 ja 28 kohta. Asia C-415/96, Espanja v. komissio, Kok. 1998, s. I-6993, 31 kohta; asia C-458/98 P, Industrie des Poudres Sphériques v. neuvosto, Kok. 2000, s. I-8147, 80–85 kohta; asia T-301/01, Alitalia v. komissio, Kok. 2008, s. II-1753, 99 ja 142 kohta; yhdistetyt asiat T-267/08 ja T-279/08, Région Nord-Pas de Calais v. komissio, Kok. 2011, s. II-0000, 83 kohta.

            (11)  Asia C-256/16, Deichmann SE v. Hauptzollamt Duisburg, tuomioistuimen tuomio 15. maaliskuuta 2018, 79 kohta, ja Asia C 612/16, C & J Clark International Ltd v. Commissioners for Her Majesty’s Revenue & Customs, tuomio 19. kesäkuuta 2019, 58 kohta.

            (12)  Asia C-256/16 Deichmann SE v. Hauptzollamt Duisburg, 79 kohta ja asia C-612/16, C & J Clark International Ltd v. Commissioners for Her Majesty’s Revenue & Customs, tuomio 19. kesäkuuta 2019, 58 kohta.


title: Komission täytäntöönpanoasetus (EU) 2020/35, annettu 15 päivänä tammikuuta 2020, lopullisten suojatoimenpiteiden käyttöönotosta tiettyjen terästuotteiden tuonnissa annetun täytäntöönpanoasetuksen (EU) 2019/159 muuttamisesta

text:
                  16.1.2020

                  FI

                  Euroopan unionin virallinen lehti

                  L 12/13

         KOMISSION TÄYTÄNTÖÖNPANOASETUS (EU) 2020/35,
         annettu 15 päivänä tammikuuta 2020,
         lopullisten suojatoimenpiteiden käyttöönotosta tiettyjen terästuotteiden tuonnissa annetun täytäntöönpanoasetuksen (EU) 2019/159 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon 11 päivänä maaliskuuta 2015 tuontiin sovellettavasta yhteisestä järjestelmästä annetun Euroopan parlamentin ja neuvoston asetuksen (EU) 2015/478 (1) ja erityisesti sen 20 artiklan 2 kohdan,
         ottaa huomioon tiettyjen kolmansien maiden tuontiin sovellettavasta yhteisestä menettelystä 29 päivänä huhtikuuta 2015 annetun Euroopan parlamentin ja neuvoston asetuksen (EU) 2015/755 (2) ja erityisesti sen 16 artiklan 2 kohdan,
         sekä katsoo seuraavaa:

                     (1)

                     Euroopan komissio, jäljempänä ’komissio’, otti täytäntöönpanoasetuksella (EU) 2019/159 (3) käyttöön lopullisia suojatoimenpiteitä tiettyjen terätuotteiden tuonnissa, jäljempänä ’lopullisia toimenpiteitä koskeva asetus’. Lopullisia toimenpiteitä koskevalla asetuksella käyttöön otettu toimenpide oli tariffikiintiö, jota sovelletaan 26:een terästuotteiden luokkaan ja joka asetettiin riittävän korkealle tasolle perinteisten kauppavirtojen säilyttämiseksi. Määrälliset kynnysarvot asetettiin ottamalla huomioon tuonti kaudella 2015–2017, ja niitä korotettiin 5 prosenttia, jotta varmistetaan riittävä tarjonta ja kilpailu EU:n markkinoilla. Vasta määrällisten kynnysarvojen ylittämisen jälkeen sovelletaan 25 prosentin tullia tuoteluokkakohtaisesti.

                     (2)

                     Komissio muutti näitä toimenpiteitä täytäntöönpanoasetuksella (EU) 2019/1590 (4), jäljempänä ’muutosasetus’, tarkastelua koskevan tutkimuksen jälkeen, jotta voitiin ottaa huomioon muuttuneet olosuhteet toimenpiteiden täytäntöönpanokaudella ja tehostaa toimenpiteitä unionin edun mukaisesti.

                     (3)

                     Tarkastelua koskevan tutkimuksen yhteydessä jotkin osapuolet, muun muassa Euroopan autonvalmistajien liitto (ACEA), pyysivät tuoteluokan 4B (metallipinnoitetut levyt, joita käytetään pääasiassa autoteollisuudessa) jättämistä toimenpiteiden soveltamisalan ulkopuolelle. ACEA väitti, että kyseisen tuoteluokan käyttö unionin autoteollisuudessa on elintärkeää tuotannonalan normaalin kaupallisen toiminnan jatkumisen kannalta. Komissio myöntää, että on unionin edun mukaista, että autoteollisuuden käyttämien tuotelajien perinteiset kauppavirrat korvamerkitään, mutta se ei todennut mitään perusteita niiden jättämiselle kokonaan tariffikiintiöjärjestelmän ulkopuolelle. Kuultuaan kaikkia asianomaisia osapuolia komissio päätti, että sen sijaan, että tuoteluokka 4B (johon voi sisältyä myös muuhun käyttöön tarkoitettuja tuotteita) jätettäisiin soveltamisalan ulkopuolelle, sen käyttö olisi rajoitettava vain tuontiin, joka on todistetusti tarkoitettu autoteollisuuden käyttöön. Sen vuoksi vastaava tuonti asetettiin muutosasetuksella Euroopan parlamentin ja neuvoston asetuksen (EU) N:o 952/2013 (5) 254 artiklassa tarkoitettuun tietyn käyttötarkoituksen menettelyyn. Autoteollisuus ja sen teräksen toimittajat olivat yleisesti tyytyväisiä tähän ratkaisuun, koska sillä varmistettaisiin, että tuoteluokan 4B tariffikiintiötä käyttäisi yksinomaisesti unionin autoteollisuus, ja samalla suojattaisiin perinteisiä kauppavirtoja. Myöskään WTO:n jäsenten kuulemisessa ei vastustettu tätä tuoteluokkaa 4B koskevaa muutosta.

                     (4)

                     Muutosasetuksen voimaantulon jälkeen komissio oli edelleen tiiviissä yhteydessä ACEA:han ja tuoteluokkaan 4B kuuluvien terästuotteiden viejiin (etenkin korealaisiin). Koska käyttäjäteollisuus ei tuonut suoraan käyttötarkoitusvaatimuksen kohteena olevaa tuotetta, kyseisen menettelyn täytäntöönpano edellytti tiivistä yhteistyötä kaikkien tuontiprosessissa mukana olevien osapuolten välillä tilauksista aina siihen asti, kun tuonti saavutti tuotteen loppukäyttäjän. Komissiolle tiedotettiin, että tarvittava tiivis yhteistyö (unionin autoteollisuudelle myönnettyjen lupien pidentäminen, uusien lupien myöntäminen tuojille ja/tai oikeuksien ja velvollisuuksien siirto toimitusketjun eri osapuolten välillä) eri toimijoiden välillä ei ole toiminut alun perin odotetulla tavalla. Tämän seurauksena muutostoimenpiteiden voimaantulon jälkeen merkittävä osa tuoteluokkaan 4B kuuluvasta tuonnista jäi toteutumatta siitä huolimatta, että komissio, viejät, teräksen tuojat ja EU:n ja kolmansien maiden kansalliset tulliviranomaiset toimivat tiiviissä yhteistyössä ongelmien ratkaisemiseksi. Hallinnollisia menettelyjä ei myöskään pystytty nopeuttamaan, jotta olisi saatu tiettyä käyttötarkoitusta koskevat tarvittavat luvat.

                     (5)

                     Lisäksi on käynyt ilmi, että toimivan tietyn käyttötarkoituksen menettelyn käyttöönottoa koskeva mahdollinen ratkaisu vaatisi edelleen aikaa ilman takeita riittävistä ja välittömistä korjaustoimista. Tällä välin merkittävä osa tuoteluokan 4B tuotteista on unionin tullirajalla odottamassa tulliselvitystä. Tämä vaikuttaa vakavasti ja kielteisesti toimitusketjuihin, jotka perustuvat juuri oikeaan tarpeeseen -järjestelmään – tai jopa estää niiden toimintaa – etenkin koska unionin autoteollisuus nojautuu voimakkaasti erittäin erikoistuneisiin teräsluokkiin. Kun otetaan huomioon potentiaaliset negatiiviset vaikutukset talouteen ja se, että tällaiset rajoitukset ovat selvästi ristiriidassa komission tavoitteen kanssa, joka on varmistaa perinteiset kauppavirat unionin edun mukaisesti, ja kuultuaan kaikkien asiaan liittyvien osapuolten näkemykset komissio katsoo, että tietyn käyttötarkoituksen menettely tämän tuoteluokan osalta olisi peruutettava.

                     (6)

                     Tämä vuoksi täytäntöönpanoasetusta (EU) 2019/159 ja sen liitteitä olisi muutettava jälleen, jotta voidaan ottaa asianmukaisesti huomioon tilanne, joka vallitsi ennen kuin tietyn käyttötarkoituksen menettely otettiin muutosasetuksella käyttöön tuoteluokissa 4A ja 4B.

                     (7)

                     Korea on viejämaa, johon tietyn käyttötarkoituksen menettely vaikutti eniten, ja sen kanssa käytyjen neuvottelujen jälkeen komissio katsoi, että maalle myönnettyjä tariffikiintiöitä tuoteluokissa 4A ja 4B, sellaisina kuin ne on vahvistettu täytäntöönpanoasetuksessa (EU) 2019/159, olisi myös muutettava. Tämä on tarpeen, jotta voidaan ottaa huomioon autoteollisuuden käyttöön tarkoitettujen teräsluokkien määrä, joka tuotiin tuoteluokassa 4A muutosasetuksen voimaantulon jälkeen, kun otetaan huomioon, että niitä oli mahdotonta tuoda tuoteluokassa 4B tietyn käyttötarkoituksen menettelyn nojalla.

                     (8)

                     Komissio on edelleen sitä mieltä, että unionin etu saattaa myöhemmin edellyttää erityistä mekanismia – joko tietyn käyttötarkoituksen menettelyä (kunhan täytäntöönpanoon liittyvät ongelmat on ratkaistu) tai jotakin muuta järjestelmää – jotta voidaan korvamerkitä autoteollisuuden käyttöön tarkoitettujen teräsluokkien tuonti tuoteluokkaan 4B. Näitä seikkoja arvioidaan uudelleen tulevassa tarkastelua koskevassa tutkimuksessa asianomaisten osapuolten esittämien huomautusten ja ehdotusten perusteella, ja huomioon otetaan muu kehitys, joka vaikuttaa tähän tuoteluokkaan. On myös syytä huomata, että komissio pani hiljattain vireille Kiinan kansantasavallasta peräisin olevan tietyn korroosionkestävän teräksen – joka kuuluu tuoteluokkaan 4 – tuontiin sovellettavien polkumyyntitoimenpiteiden kiertämistä koskevan tutkimuksen (6).

                     (9)

                     Tätä asetusta olisi sovellettava taannehtivasti eli muutosasetuksella käyttöön otettu käyttötarkoitusvaatimus olisi peruutettava 1 päivästä lokakuuta 2019. Näin voidaan myös palauttaa mahdolliset suojatullit, jotka on maksettu muutosasetuksella vahvistettujen tariffikiintiöiden perusteella mutta jotka eivät enää ole perusteltuja tämän asetuksen voimaantulon jälkeen.

                     (10)

                     Tässä asetuksessa säädetyt toimenpiteet ovat asetuksen (EU) 2015/478 3 artiklan 3 kohdalla ja asetuksen (EU) 2015/755 22 artiklan 3 kohdalla perustetun suojatoimenpidekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Korvataan täytäntöönpanoasetuksen (EU) 2019/159 1 artiklan 2 kohta seuraavasti:

                     ”2.   Myönnetään kunkin asianomaisen tuoteluokan osalta, lukuun ottamatta tuoteluokkaa 1 ja tuoteluokkaa 25, osa kustakin tariffikiintiöstä liitteessä IV täsmennetyille maille.”

               2.   Korvataan täytäntöönpanoasetuksen (EU) 2019/159 liitteessä IV.1 – Tariffikiintiöiden määrät oleva tuoteluokkiin 4A ja 4B liittyvä jakso tämän asetuksen liitteellä.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä lokakuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 83, 27.3.2015, s. 16.

            (2)  EUVL L 123, 19.5.2015, s. 33.

            (3)  Komission täytäntöönpanoasetus (EU) 2019/159, annettu 31 päivänä tammikuuta 2019, lopullisten suojatoimenpiteiden käyttöönotosta tiettyjen terästuotteiden tuonnissa (EUVL L 31, 1.2.2019, s. 27).

            (4)  Komission täytäntöönpanoasetus (EU) 2019/1590, annettu 26 päivänä syyskuuta 2019, lopullisten suojatoimenpiteiden käyttöönotosta tiettyjen terästuotteiden tuonnissa annetun täytäntöönpanoasetuksen (EU) 2019/159 muuttamisesta (EUVL L 248, 27.9.2019, s. 28).

            (5)  Euroopan Parlamentin ja neuvoston asetus (EU) N:o 952/2013, annettu 9 päivänä lokakuuta 2013 , unionin tullikoodeksista (EUVL L 269, 10.10.2013, s. 1).

            (6)  EUVL L 304, 26.11.2019, s. 10.

            LIITE

                        Tuotenumero

                        Tuoteluokka

                        CN-/Taric-koodit:

                        Maakohtainen jakaminen (tapauksen mukaan)

                        2.2.2019–30.6.2019

                        1.7.2019–30.6.2020

                        1.7.2020–30.6.2021

                        Lisätulli

                        Järjestysnumerot

                        Tariffikiintiön määrä (nettotonnia)

                        Tariffikiintiön määrä (nettotonnia)

                        Tariffikiintiön määrä (nettotonnia)

                        4.A  (1)

                        Metallipinnoitetut levyt

                        Taric-koodit: 7210410020 , 7210490020 7210610020 , 7210690020 , 7212300020 , 7212506120 , 7212506920 , 7225920020 , 7225990011 , 7225990022 , 7225990040 , 7225990091 , 7225990092 , 7226993010 , 7226997011 , 7226997091 , 7226997094

                        Korean tasavalta

                        69 571,10

                        328 792,63

                        180 804,79

                        25 %

                        09.8816

                        Intia

                        83 060,42

                        209 574,26

                        215 861,48

                        25 %

                        09.8817

                        Muut maat

                        761 518,93

                        1 921 429,81

                        1 979 072,71

                        25 %

                            (2)

                        4.B  (3)

                        CN-koodit: 7210 20 00 , 7210 30 00 , 7210 90 80 , 7212 20 00 , 7212 50 20 , 7212 50 30 , 7212 50 40 , 7212 50 90 , 7225 91 00 , 7226 99 10
                        Taric-koodit: 7210410080 , 7210490080 , 7210610080 , 7210690080 , 7212300080 , 7212506180 , 7212506980 , 7225920080 , 7225990025 , 7225990095 , 7226993090 , 7226997019 , 7226997096

                        Kiina

                        204 951,07

                        517 123,19

                        532 636,89

                        25 %

                        09.8821

                        Korean tasavalta

                        249 533,26

                        476 356,93

                        648 499,26

                        25 %

                        09.8822

                        Intia

                        118 594,25

                        299 231,59

                        308 208,54

                        25 %

                        09.8823

                        Taiwan

                        49 248,78

                        124 262,26

                        127 990,13

                        25 %

                        09.8824

                        Muut maat

                        125 598,05

                        316 903,26

                        326 410,36

                        25 %

                            (4)

               (1)  Tuotteet, joihin sovelletaan polkumyyntitulleja.

               (2)  2.2.2019–31.3.2019, 1.7.2019–31.3.2020 ja 1.7.2020–31.3.2021: 09.8609.
            1.4.2019–30.6.2019, 1.4.2020–30.6.2020 ja 1.4.2021–30.6.2021: 09.8610

               (3)  Tuotteet, joihin ei sovelleta polkumyyntitulleja (mukaan luettuna autoteollisuuden tuotteet).

               (4)  2.2.2019–31.3.2019, 1.7.2019–31.3.2020 ja 1.7.2020–31.3.2021: 09.8611.
            1.4.2019–30.6.2019, 1.4.2020–30.6.2020 ja 1.4.2021–30.6.2021: 09.8612


title: Komission täytäntöönpanoasetus (EU) 2020/41, annettu 13 päivänä tammikuuta 2020, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Αρσενικό Νάξου (Arseniko Naxou) (SAN))

text:
                  20.1.2020

                  FI

                  Euroopan unionin virallinen lehti

                  L 15/1

         KOMISSION TÄYTÄNTÖÖNPANOASETUS (EU) 2020/41,
         annettu 13 päivänä tammikuuta 2020,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Αρσενικό Νάξου” (Arseniko Naxou) (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Kreikan hakemus nimityksen ”Αρσενικό Νάξου” (Arseniko Naxou) rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Αρσενικό Νάξου” (Arseniko Naxou) olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Αρσενικό Νάξου” (Arseniko Naxou) (SAN).
            Ensimmäisessä kohdassa tarkoitettu nimitys yksilöi tuotteen, joka kuuluu komission täytäntöönpanoasetuksen (EU) N:o 668/2014 (3) liitteessä XI mainittuun luokkaan 1.3 ”Juustot”.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä tammikuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  EUVL C 271, 13.8.2019, s. 68.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission Täytäntöönpanoasetus (EU) 2020/161, annettu 5 päivänä helmikuuta 2020, Bacillus subtilis DSM 17299:n hyväksynnän uusimisesta broilerien rehun lisäaineena ja asetuksen (EY) N:o 1137/2007 kumoamisesta (hyväksynnän haltija Chr. Hansen A/S) (ETA:n kannalta merkityksellinen teksti)

text:
                  6.2.2020

                  FI

                  Euroopan unionin virallinen lehti

                  L 34/28

         KOMISSION TÄYTÄNTÖÖNPANOASETUS (EU) 2020/161,
         annettu 5 päivänä helmikuuta 2020,

            Bacillus subtilis DSM 17299:n hyväksynnän uusimisesta broilerien rehun lisäaineena ja asetuksen (EY) N:o 1137/2007 kumoamisesta (hyväksynnän haltija Chr. Hansen A/S)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle ja uusimiselle.

                     (2)

                        Bacillus subtilis DSM 17299 hyväksyttiin 10 vuodeksi broilerien rehun lisäaineena komission asetuksella (EY) N:o 1137/2007 (2).

                     (3)

                     Asetuksen (EY) N:o 1831/2003 14 artiklan 1 kohdan mukaisesti kyseisen hyväksynnän haltija on toimittanut hakemuksen, joka koskee Bacillus subtilis DSM 17299:n hyväksymisen uusimista broilerien rehun lisäaineena, ja pyytänyt kyseisen lisäaineen luokittelua lisäaineluokkaan ”eläintuotantoon vaikuttavat lisäaineet”. Hakemuksen mukana on toimitettu asetuksen (EY) N:o 1831/2003 14 artiklan 2 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 2 päivänä huhtikuuta 2019 antamassaan lausunnossa (3), että hakijan toimittamat tiedot osoittavat, että kyseinen lisäaine täyttää hyväksymisen edellytykset. Elintarviketurvallisuusviranomainen vahvisti aiemmat päätelmänsä, joiden mukaan Bacillus subtilis DSM 17299:ää pidetään turvallisena kohde-eläinlajille, lisäaineella ruokituista eläimistä saatavien tuotteiden kuluttajille ja ympäristölle. Se päätteli lisäksi, että käyttäjät voivat altistua hengitysteitse ja että päätelmiä ei voida tehdä ihon tai silmien mahdollisesta ärsytyksestä ja ihon kautta tapahtuvasta herkistymisestä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta.

                     (5)

                        Bacillus subtilis DSM 17299:n arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen lisäaineen hyväksyminen tämän asetuksen liitteessä esitetyn mukaisesti olisi uusittava.

                     (6)

                     Koska Bacillus subtilis DSM 17299:n hyväksyminen rehun lisäaineena uusitaan tämän asetuksen liitteessä vahvistettujen edellytysten mukaisesti, asetus (EY) N:o 1137/2007 olisi kumottava.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Uusitaan lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluvan, liitteessä tarkoitetun lisäaineen hyväksyminen kyseisessä liitteessä vahvistetuin edellytyksin.

            2 artikla
            Kumotaan asetus (EY) N:o 1137/2007.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Komission asetus (EY) N:o 1137/2007, annettu 1 päivänä lokakuuta 2007, Bacillus subtilis O35:n hyväksymisestä rehun lisäaineena (EUVL L 256, 2.10.2007, s. 5).

            (3)  EFSA Journal 2019; 17(4):5687.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        PMY / kg täysrehua, jonka kosteuspitoisuus on 12 %

                           Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet.

                        4b1821

                        Chr. Hansen A/S

                           Bacillus subtilis DSM 17299

                           Lisäaineen koostumus

                           Bacillus subtilis DSM 17299 -valmiste, joka sisältää vähintään 1,6 × 1010 PMY/g lisäainetta.
                        Kiinteässä muodossa

                        Broilerit

                        —

                        8 × 108

                        —

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus rehua lämpökäsiteltäessä.

                                    2.

                                    Käyttö on sallittu jotakin seuraavaa sallittua kokkidiostaattia sisältävässä rehussa: diklatsuriili, halofuginoni, robenidiini, dekokinaatti, narasiini/nikarbatsiini, lasalosidinatriumi, maduramisiiniammonium, monensiininatrium, narasiini, salinomysiininatrium tai semduramisiininatrium.

                                    3.

                                    Tämän lisäaineen on osoitettu sopivan yhteen muurahaishapon kanssa.

                                    4.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengitys-, iho- ja silmäsuojat mukaan lukien.

                        26. helmikuuta 2030

                           Tehoaineen kuvaus:

                        Elinkykyiset Bacillus subtilis DSM 17299 -itiöt

                           Analyysimenetelmä  (1)

                        Lukumäärän määrittäminen: pintaviljely tryptoni-soija-agarilla (EN 15784)

                           Bacillus subtilis DSM 17299:n tunnistaminen rehun lisäaineessa:
                        Pulssikenttägeelielektroforeesi (PFGE).

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2020/163, annettu 5 päivänä helmikuuta 2020, Trichoderma reesei DSM 32338 -organismin tuottamaa muramidaasia sisältävän valmisteen hyväksymisestä lihakalkkunoiden, siitoseläimiksi kasvatettavien kalkkunoiden, siitoselämiksi kasvatettavien kanojen ja muiden siitoseläimiksi kasvatettavien siipikarjalajien rehun lisäaineena (hyväksynnän haltija DSM Nutritional Products Ltd., jota edustaa unionissa DSM Nutritional Products Sp. Z o.o) (ETA:n kannalta merkityksellinen teksti)

text:
                  6.2.2020

                  FI

                  Euroopan unionin virallinen lehti

                  L 34/34

         KOMISSION TÄYTÄNTÖÖNPANOASETUS (EU) 2020/163,
         annettu 5 päivänä helmikuuta 2020,

            Trichoderma reesei DSM 32338 -organismin tuottamaa muramidaasia sisältävän valmisteen hyväksymisestä lihakalkkunoiden, siitoseläimiksi kasvatettavien kalkkunoiden, siitoselämiksi kasvatettavien kanojen ja muiden siitoseläimiksi kasvatettavien siipikarjalajien rehun lisäaineena (hyväksynnän haltija DSM Nutritional Products Ltd., jota edustaa unionissa DSM Nutritional Products Sp. Z o.o)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                     (2)

                        Trichoderma reesei DSM 32338 -organismin tuottamaa muramidaasia sisältävän valmisteen hyväksymistä varten on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana toimitettiin kyseisen asetuksen 7 artiklan 3 kohdan mukaisesti vaadittavat tiedot ja asiakirjat.

                     (3)

                     Hakemus koskee Trichoderma reesei DSM 32338 -organismin tuottamaa muramidaasia sisältävän valmisteen hyväksymistä lihakalkkunoiden, siitoseläimiksi kasvatettavien kalkkunoiden, siitoselämiksi kasvatettavien kanojen ja muiden siitoseläimiksi kasvatettavien siipikarjalajien rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

                     (4)

                        Trichoderma reesei DSM 32338 -organismin tuottamaa muramidaasia sisältävä valmiste hyväksyttiin jo broilereiden ja toissijaisten lihasiipikarjalajien rehun lisäaineena komission täytäntöönpanoasetuksella (EU) 2019/805 (2).

                     (5)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 2 päivänä huhtikuuta 2019 antamassaan lausunnossa (3), että ehdotetuissa käyttöolosuhteissa Trichoderma reesei DSM 32338 -organismin tuottamaa muramidaasia sisältävällä valmisteella ei ole haitallisia vaikutuksia eläinten terveyteen, kuluttajien turvallisuuteen eikä ympäristöön. Se päätteli lisäksi, että lisäaine saattaa aiheuttaa ihon tai silmien ärsytystä sekä ihon ja hengitysteiden herkistymistä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Päätellään, että lisäaine voi olla tehokas tuomalla parannuksia rehun hyötysuhteeseen. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (6)

                        Trichoderma reesei DSM 32338 -organismin tuottamaa muramidaasia sisältävän valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksyntäedellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Komission täytäntöönpanoasetus (EU) 2019/805, annettu 17 päivänä toukokuuta 2019, Trichoderma reesei DSM 32338 -organismin tuottaman muramidaasivalmisteen hyväksymisestä broilerien ja toissijaisten lihasiipikarjalajien rehun lisäaineena (hyväksynnän haltija DSM Nutritional Products Ltd., jota edustaa EU:ssa DSM Nutritional Products Sp. Z o.o) (EUVL L 132, 20.5.2019, s. 33).

            (3)  EFSA Journal 2019; 17(4):5686.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        Aktiivisuusyksikköä/kg täysrehua, kosteuspitoisuus 12 %

                           Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet.

                        4d16

                        DSM Nutritional Products Ltd., jota edustaa unionissa DSM Nutritional Products Sp. Z o.o.

                        Muramidaasi (EC 3.2.1.17)

                           Lisäaineen koostumus

                           Trichoderma reesei (DSM 32338) -organismin tuottamaa muramidaasia sisältävä valmiste (EC 3.2.1.17) (lysotsyymi), jonka vähimmäisaktiivisuus on 60 000  LSU(F)60 000 LSU(F) (1) /g
                        Kiinteä ja neste

                        Siitoseläimiksi kasvatettavat kanat
                        Lihakalkkunat

                        -

                        25 000 25 000
                        LSU(F)

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus rehua lämpökäsiteltäessä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, iho- ja hengityssuojat mukaan lukien.

                        26. helmikuuta 2030

                           Tehoaineen kuvaus

                        muramidaasi (EC 3.2.1.17) (lysotsyymi), jota tuottaa Trichoderma reesei (DSM 32338)

                        Siitoseläimiksi kasvatettavat kalkkunat

                           Analyysimenetelmä
                            (2)

                        Muramidaasin määrän määrittäminen:
                        fluoresenssientsyymimääritysmenetelmä, joka määrittää fluoreseiinimerkityn peptidoglykaanivalmisteen entsyymikatalysoidun depolymeroinnin pH:ssa 6,0 ja 30 °C:ssa.

                        Muut siitoseläimiksi kasvatettavat siipikarjalajit

               (1)  Yksi LSU(F) määritellään entsyymimääräksi, joka pH:n ollessa 6,0 ja lämpötilan 30 °C lisää fluoreseiinimerkityn peptidoglykaanin (12,5 μg/ml) fluoresenssia minuutissa arvolla, joka22 vastaa fluoreseiini-isotiosyanaatin isomeerin (0,06 nmol) fluoresenssia.

               (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2020/165, annettu 5 päivänä helmikuuta 2020, Paenibacillus lentus DSM 32052 -organismin tuottaman endo-1,4-beeta-mannanaasin hyväksymisestä broilerien, kananuorikoiden, lihakalkkunoiden tai siitoseläimiksi kasvatettavien kalkkunoiden sekä toissijaisten siipikarjalajien rehun lisäaineena ja asetuksen (EY) N:o 786/2007 kumoamisesta (hyväksynnän haltija Elanco GmbH) (ETA:n kannalta merkityksellinen teksti)

text:
                  6.2.2020

                  FI

                  Euroopan unionin virallinen lehti

                  L 34/40

         KOMISSION TÄYTÄNTÖÖNPANOASETUS (EU) 2020/165,
         annettu 5 päivänä helmikuuta 2020,

            Paenibacillus lentus DSM 32052 -organismin tuottaman endo-1,4-beeta-mannanaasin hyväksymisestä broilerien, kananuorikoiden, lihakalkkunoiden tai siitoseläimiksi kasvatettavien kalkkunoiden sekä toissijaisten siipikarjalajien rehun lisäaineena ja asetuksen (EY) N:o 786/2007 kumoamisesta (hyväksynnän haltija Elanco GmbH)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle ja uusimiselle.

                     (2)

                        Paenibacillus lentus ATCC 55045 -organismin tuottama endo-1,4-beeta-mannanaasi hyväksyttiin 10 vuodeksi broilerien rehun lisäaineena komission asetuksella (EY) N:o 786/2007 (2).

                     (3)

                     Asetuksen (EY) N:o 1831/2003 14 artiklan 1 kohdan mukaisesti, yhdessä mainitun asetuksen 7 artiklan kanssa, kyseisen hyväksynnän haltija toimitti hakemuksen, joka koskee Paenibacillus lentus DSM 32052 -organismin (aiemmin Paenibacillus lentus ATCC 55045 -organismin) tuottaman endo-1,4-beeta-mannanaasin hyväksymisen uusimista broilerien rehun lisäaineena ja kyseisen lisäaineen luokittelua lisäaineluokkaan ”eläintuotantoon vaikuttavat lisäaineet” sekä sen uutta käyttöä kananuorikoiden, lihakalkkunoiden tai siitoseläimiksi kasvatettavien kalkkunoiden sekä toissijaisten siipikarjalajien rehun lisäaineena. Hakemuksen mukana on toimitettu asetuksen (EY) N:o 1831/2003 14 artiklan 2 kohdan ja 7 artiklan 3 kohdan mukaisesti vaadittavat tiedot ja asiakirjat.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 26 päivänä helmikuuta 2019 (3) antamassaan lausunnossa, että hakijan toimittamat tiedot osoittavat, että kyseinen lisäaine täyttää hyväksymisen edellytykset. Se myös päätteli, että lisäaine on turvallinen kohde-eläinlajeille, lisäaineella ruokituista eläimistä saatavien tuotteiden kuluttajille ja ympäristölle. Se päätteli lisäksi, että tuotetta olisi pidettävä mahdollisena hengitysteitä herkistävänä aineena. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Lisäaine voi parantaa tehokkaasti kananuorikoiden, lihakalkkunoiden tai siitoseläimiksi kasvatettavien kalkkunoiden sekä toissijaisten siipikarjalajien rehun sulavuutta.

                     (5)

                        Paenibacillus lentus DSM 32052 -organismin tuottaman endo-1,4-beeta-mannanaasin arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen lisäaineen hyväksyminen tämän asetuksen liitteessä esitetyn mukaisesti olisi uusittava.

                     (6)

                     Koska Paenibacillus lentus ATCC 55045 -organismin tuottaman endo-1,4-beeta-mannanaasin hyväksyminen rehun lisäaineena uusitaan tämän asetuksen liitteessä vahvistettujen edellytysten mukaisesti, asetus (EY) N:o 786/2007 olisi kumottava.

                     (7)

                     Koska turvallisuuteen liittyvät syyt eivät edellytä tällä asetuksella tehtyjen muutosten välitöntä soveltamista, on aiheellista säätää siirtymäkaudesta, jonka aikana Paenibacillus lentus ATCC 55045 -organismin tuottamaa endo-1,4-beeta-mannanaasia sisältävän valmisteen olemassa olevia varastoja, jotka ovat ennen tämän asetuksen voimaantuloa sovellettavien säännösten mukaisia, voidaan edelleen saattaa markkinoille ja käyttää niiden loppumiseen saakka.

                     (8)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Uusitaan lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluvan, liitteessä tarkoitetun lisäaineen hyväksyminen kyseisessä liitteessä vahvistetuin edellytyksin.

            2 artikla
            Kumotaan asetus (EY) N:o 786/2007.

            3 artikla
            Sallitaan Paenibacillus lentus ATCC 55045 -organismin tuottaman endo-1,4-beeta-mannanaasin ja sitä sisältävien esiseosten ja rehuseosten, jotka on valmistettu ja varustettu merkinnöillä ennen 26 päivää helmikuuta 2020 ennen 26 päivää helmikuuta 2020 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.

            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä helmikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Komission asetus (EY) N:o 786/2007, annettu 4 päivänä heinäkuuta 2007, endo-1,4-beeta-mannanaasi EC 3.2.1.78 -valmisteen (Hemicell) hyväksymisestä rehun lisäaineena (EUVL L 175, 5.7.2007, s. 8).

            (3)  EFSA Journal 2019;17(3):5641.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        Aktiivisuusyksikköä/kg täysrehua, kosteuspitoisuus 12 %

                           Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.

                        4a3i

                        Elanco GmbH

                        Endo-1,4-beeta-mannanaasi
                        EC 3.2.1.78

                           Lisäaineen koostumus

                           Paenibacillus lentus (DSM 32052) -organismin tuottamaa endo-1,4-beeta-mannanaasia sisältävä valmiste,
                        jonka vähimmäisaktiivisuus on 7,2 × 105 U  (1)/ml
                        Nesteenä

                           Tehoaineen kuvaus

                        Endo-1,4-beeta-mannanaasi, jota tuottaa Paenibacillus lentus (DSM 32052) –organismi

                           Analyysimenetelmä
                            (2)

                        kolorimetrinen menetelmä, joka perustuu sokerien (mannoosiekvivalentteina) pelkistysreaktioon 3,5-dinitrosalisyylihapon (DNS) kanssa

                        Broilerit

                        -

                        79 200  U

                        -

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus rehua lämpökäsiteltäessä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.

                        26.2.2030

                        Lihakalkkunat

                        Kananuorikot

                        Siitoseläimiksi kasvatettavat kalkkunat

                        Toissijaiset lihasiipikarjalajit tai munantuotantoon tai siitoseläimiksi kasvatettavat toissijaiset siipikarjalajit

               (1)  Yksi aktiivisuusyksikkö U on entsyymimäärä, joka vapauttaa 0,72 mikrogrammaa pelkistäviä sokereita (mannoosiekvivalentteina) mannaania sisältävästä substraatista (johanneksenleipäpuujauhe) minuutissa (pH 7,5 ja 40 °C).

               (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2020/154, annettu 23 päivänä tammikuuta 2020, tislattua alkoholijuomaa koskevan maantieteellisen merkinnän rekisteröimisestä Euroopan parlamentin ja neuvoston asetuksen (EU) 2019/787 30 artiklan 2 kohdan nojalla (Norsk Vodka / Norwegian Vodka)

text:
                  6.2.2020

                  FI

                  Euroopan unionin virallinen lehti

                  L 34/1

         KOMISSION TÄYTÄNTÖÖNPANOASETUS (EU) 2020/154,
         annettu 23 päivänä tammikuuta 2020,
         tislattua alkoholijuomaa koskevan maantieteellisen merkinnän rekisteröimisestä Euroopan parlamentin ja neuvoston asetuksen (EU) 2019/787 30 artiklan 2 kohdan nojalla (”Norsk Vodka” / ”Norwegian Vodka”)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tislattujen alkoholijuomien määritelmistä, kuvauksesta, esittelystä ja merkinnöistä, tislattujen alkoholijuomien nimien käytöstä muiden elintarvikkeiden esittelyssä ja merkinnöissä, tislattujen alkoholijuomien maantieteellisten merkintöjen suojaamisesta, maatalousperäisen etyylialkoholin ja maatalousperäisten tisleiden käytöstä alkoholijuomissa ja asetuksen (EY) N:o 110/2008 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/787 (1) ja erityisesti sen 30 artiklan 2 kohdan,
         sekä katsoo seuraavaa:

                     (1)

                     Komissio on Euroopan parlamentin ja neuvoston asetuksen (EY) N:o 110/2008 (2) 17 artiklan 5 kohdan mukaisesti tarkastellut Norjan 25 päivänä marraskuuta 2016 tekemää hakemusta, joka koskee maantieteellisen merkinnän ”Norsk Vodka” / ”Norwegian Vodka” rekisteröimistä.

                     (2)

                     Asetus (EU) 2019/787, joka korvaa asetuksen (EY) N:o 110/2008, tuli voimaan 25 päivänä toukokuuta 2019. Kyseisen asetuksen 49 artiklan 1 kohdan mukaisesti maantieteellisiä merkintöjä koskeva asetuksen (EY) N:o 110/2008 III luku on kumottu 8 päivästä kesäkuuta 2019 alkaen.

                     (3)

                     Todettuaan hakemuksen asetuksen (EY) N:o 110/2008 mukaiseksi komissio julkaisi mainitun asetuksen 17 artiklan 6 kohdan mukaisesti teknisen asiakirjan tärkeimmät tiedot Euroopan unionin virallisessa lehdessä (3) asetuksen (EU) 2019/787 50 artiklan 4 kohdan ensimmäisen alakohdan nojalla.

                     (4)

                     Komissiolle ei ole toimitettu vastaväiteilmoituksia asetuksen (EU) 2019/787 27 artiklan 1 kohdan mukaisesti.

                     (5)

                     Sen vuoksi on aiheellista rekisteröidä merkintä ”Norsk Vodka” / ”Norwegian Vodka” maantieteellisenä merkintänä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään maantieteellinen merkintä ”Norsk Vodka” / ”Norwegian Vodka”. Asetuksen (EU) 2019/787 30 artiklan 4 kohdan nojalla tällä asetuksella myönnetään nimitykselle ”Norsk Vodka” / ”Norwegian Vodka” asetuksen (EU) 2019/787 21 artiklassa tarkoitettu suoja.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä tammikuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 130, 17.5.2019, s. 1.

            (2)  Euroopan parlamentin ja neuvoston asetus (EY) N:o 110/2008, annettu 15 päivänä tammikuuta 2008, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta (EUVL L 39, 13.2.2008, s. 16).

            (3)  EUVL C 241, 17.7.2019, s. 11.


title: Komission Täytäntöönpanoasetus (EU) 2020/185, annettu 7 päivänä helmikuuta 2020, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä Pasta di Gragnano (SMM)

text:
                  12.2.2020

                  FI

                  Euroopan unionin virallinen lehti

                  L 39/2

         KOMISSION TÄYTÄNTÖÖNPANOASETUS (EU) 2020/185,
         annettu 7 päivänä helmikuuta 2020,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä ”Pasta di Gragnano” (SMM)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italiaan esittämän pyynnön, joka koski komission täytäntöönpanoasetuksen (EU) N:o 969/2013 (2) nojalla rekisteröidyn suojatun maantieteellisen merkinnän ”Pasta di Gragnano” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Pasta di Gragnano” (SMM) koskeva eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä helmikuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission täytäntöönpanoasetus (EU) N:o 969/2013, annettu 2 päivänä lokakuuta 2013, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Pasta di Gragnano (SMM)) (EUVL L 270, 11.10.2013, s. 1).

            (3)  EUVL C 325, 30.9.2019, s. 15.


title: Komission täytäntöönpanoasetus (EU) 2020/531, annettu 16 päivänä huhtikuuta 2020, Euroopan parlamentin ja neuvoston asetuksen (EU) N:o 1306/2013 75 artiklan 1 kohdan kolmannesta alakohdasta poikkeamisesta suoria tukia sekä pinta-aloihin ja eläimiin liittyviä maaseudun kehittämistoimenpiteitä koskevien ennakkomaksujen tason osalta sekä kyseisen asetuksen 75 artiklan 2 kohdan ensimmäisestä alakohdasta poikkeamisesta suorien tukien osalta vuonna 2020

text:
                  17.4.2020

                  FI

                  Euroopan unionin virallinen lehti

                  L 119/1

         KOMISSION TÄYTÄNTÖÖNPANOASETUS (EU) 2020/531,
         annettu 16 päivänä huhtikuuta 2020,
         Euroopan parlamentin ja neuvoston asetuksen (EU) N:o 1306/2013 75 artiklan 1 kohdan kolmannesta alakohdasta poikkeamisesta suoria tukia sekä pinta-aloihin ja eläimiin liittyviä maaseudun kehittämistoimenpiteitä koskevien ennakkomaksujen tason osalta sekä kyseisen asetuksen 75 artiklan 2 kohdan ensimmäisestä alakohdasta poikkeamisesta suorien tukien osalta vuonna 2020
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 75 artiklan 3 kohdan,
         sekä katsoo seuraavaa:

                     (1)

                     Asetuksen (EU) N:o 1306/2013 75 artiklan 1 kohdan kolmannen alakohdan nojalla jäsenvaltiot voivat 16 päivästä lokakuuta 30 päivään marraskuuta maksaa ennakkomaksuina enintään 50 prosenttia Euroopan parlamentin ja neuvoston asetuksen (EU) N:o 1307/2013 (2) mukaisista suorista tuista ja enintään 75 prosenttia Euroopan parlamentin ja neuvoston asetuksen (EU) N:o 1305/2013 (3) mukaisista pinta-aloihin ja eläimiin liittyvistä tukitoimenpiteistä.

                     (2)

                     Asetuksen (EU) N:o 1306/2013 75 artiklan 2 kohdan mukaan kyseisen artiklan 1 kohdassa tarkoitettuja tukia, mukaan luettuna suorien tukien ennakkomaksut, ei saa maksaa ennen kuin kyseisen asetuksen 74 artiklan mukaiset hallinnolliset ja paikalla tehdyt tarkastukset on saatu päätökseen. Pinta-aloihin ja eläimiin liittyviä maaseudun kehittämistoimenpiteitä koskevien tukitoimenpiteiden osalta asetuksen (EU) N:o 1306/2013 75 artiklan 2 kohdassa annetaan kuitenkin mahdollisuus maksaa ennakkomaksuja sen jälkeen, kun kyseisen asetuksen 59 artiklan 1 kohdan mukaiset hallinnolliset tarkastukset on saatu päätökseen.

                     (3)

                     Koronaviruspandemiasta ja jäsenvaltioissa käyttöön otetuista laajoista liikkumisrajoituksista johtuvan tilanteen vuoksi kaikissa jäsenvaltioissa on kohdattu poikkeuksellisia hallinnollisia ongelmia. Nämä vaikeudet saattavat viivästyttää tarkastusten suorittamista ja siitä seuraavaa tuen maksamista. Samaan aikaan viljelijät ovat alttiita pandemian aiheuttamille taloudellisille häiriöille, ja heillä on taloudellisia vaikeuksia ja kassavirtaongelmia.

                     (4)

                     Näiden olosuhteiden poikkeuksellisen luonteen vuoksi näitä vaikeuksia on tarpeen lieventää poikkeamalla asetuksen (EU) N:o 1306/2013 75 artiklan 1 kohdan kolmannesta alakohdasta, jotta jäsenvaltiot voivat maksaa vuonna 2020 tuensaajille korkeampia ennakkomaksuja.

                     (5)

                     Ennennäkemättömien ja poikkeuksellisten olosuhteiden vuoksi on lisäksi tarpeen poiketa asetuksen (EU) N:o 1306/2013 75 artiklan 2 kohdan ensimmäisestä alakohdasta, jotta voidaan mahdollistaa suorien tukien ennakkomaksut sen jälkeen, kun komission täytäntöönpanoasetuksen (EU) N:o 809/2014 (4) 28 ja 29 artiklassa täsmennetyt hallinnolliset tarkastukset on saatettu päätökseen. On kuitenkin keskeisen tärkeää, että tällaisella poikkeuksella ei vaaranneta moitteetonta varainhoitoa eikä riittävän varmuuden vaatimusta. Poikkeusta hyödyntävät jäsenvaltiot ovat sen vuoksi vastuussa kaikkien tarvittavien toimenpiteiden toteuttamisesta sen varmistamiseksi, että vältetään liialliset maksut ja että aiheettomasti maksetut määrät peritään tosiasiallisesti ja nopeasti takaisin. Jos poikkeusta hyödynnetään, sen käyttö olisi sisällytettävä asetuksen (EU) N:o 1306/2013 7 artiklan 3 kohdan ensimmäisen alakohdan b alakohdassa tarkoitettuun johdon vahvistuslausumaan varainhoitovuoden 2021 osalta.

                     (6)

                     Tässä asetuksessa säädetyt toimenpiteet ovat maatalousrahastojen komitean, suorien tukien hallintokomitean ja maaseudun kehittämiskomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Poiketen siitä, mitä asetuksen (EU) N:o 1306/2013 75 artiklan 1 kohdan kolmannessa alakohdassa säädetään, jäsenvaltiot voivat hakuvuonna 2020 maksaa ennakkomaksuja, joiden suuruus on enintään 70 prosenttia asetuksen (EU) N:o 1307/2013 liitteessä I luetelluista suorista tuista ja enintään 85 prosenttia asetuksen (EU) N:o 1306/2013 67 artiklan 2 kohdassa tarkoitetusta maaseudun kehittämistukena myönnetystä tuesta.

            2 artikla
            Poiketen siitä, mitä asetuksen (EU) N:o 1306/2013 75 artiklan 2 kohdan ensimmäisessä alakohdassa säädetään, jäsenvaltiot voivat hakuvuonna 2020 maksaa ennakkomaksuja asetuksen (EU) N:o 1307/2013 liitteessä I luetelluista suorista tuista sen jälkeen, kun asetuksen (EU) N:o 1306/2013 74 artiklassa tarkoitetut hallinnolliset tarkastukset on saatettu päätökseen.

            3 artikla
            Tämän asetuksen 2 artiklaa soveltavien jäsenvaltioiden on sisällytettävä asetuksen (EU) N:o 1306/2013 7 artiklan 3 kohdan ensimmäisen alakohdan b alakohdan nojalla laadittavaan johdon vahvistuslausumaan varainhoitovuoden 2021 osalta vahvistus siitä, että liialliset maksut tuensaajille on estetty ja aiheettomasti maksetut määrät on tosiasiallisesti ja nopeasti peritty takaisin kaikkien tarvittavien tietojen todentamisen perusteella.

            4 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä huhtikuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 347, 20.12.2013, s. 549.

            (2)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).

            (3)  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).

            (4)  Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).